Babelscape/SREDFM huggingface dataset:
Γκεβόργκ Γκαζαριάν

Ο Γκεβόργκ Γκαζαριάν (αρμενικά: "Գևորգ Ղազարյան", 5 Απριλίου 1988) (αγγλικά: "Gevorg Ghazaryan") είναι Αρμένιος ποδοσφαιριστής που αγωνίζεται ως μέσος-επιθετικός. Από το 2019 ανήκει στο έμψυχο δυναμικό της ΑΕΛ Λεμεσού, ενώ την τρέχουσα σεζόν αγωνίζεται ως δανεικός στην Λαμία. Είναι επίσης διεθνής με την Εθνική ομάδα της Αρμενίας.
Μάχη του Ντόμπρο Πόλε

Η Μάχη του Ντόμπρο Πόλε διεξήχθη στις 15 Σεπτεμβρίου 1918 μεταξύ των δυνάμεων της Αντάντ και της Βουλγαρίας και έληξε με την υπογραφή ανακωχής που απομάκρυνε τη Βουλγαρία από τον Πρώτο Παγκόσμιο Πόλεμο. Η μάχη σημειώθηκε βορειοδυτικά της Αριδαίας στο Ντόμπρο Πόλε (Καλό Πεδίο) στη νυν Βόρεια Μακεδονία που βρισκόταν υπό βουλγάρικη κατοχή από το 1915.
Σιδηροδρομικός Σταθμός Σεν Πάνκρας

O Σιδηροδρομικός Σταθμός Σεν Πάνκρας (αγγλικά: St Pancras railway station) είναι ένας από τους 10 μεγαλύτερους (συνδυαστικά μαζί με τον γειτονικό του Σιδ. Σταθμό Κινγκς Κρος ένας από τους 5 μεγαλύτερους) σιδηροδρομικούς σταθμούς στο Λονδίνο του Ηνωμένου Βασιλείου. Είναι ένας από τους κεντρικότερους σταθμούς στο δίκτυο του Μετρό του Λονδίνου και αφετηρία διαφόρων σιδηροδρομικών γραμμών, όπως αυτές που πάνε προς Λέστερ, Ντέρμπι, Νότιγχαμ, Σέφιλντ, Λούτον, Μπέντφορντ καθώς και της γραμμής Eurostar προς την Γκαρ ντυ Νορ του Παρισιού και τον Νότιο Σιδ. Σταθμό Βρυξελλών.

Κατηγορία:Σιδηροδρομικοί σταθμοί στο Ηνωμένο Βασίλειο
Ανακωχή της Θεσσαλονίκης

Η Ανακωχή με τη Βουλγαρία (γνωστή και ως Ανακωχή της Θεσσαλονίκης) υπογράφτηκε στις 29 Σεπτεμβρίου 1918 στη Θεσσαλονίκη της Ελλάδας, μεταξύ του Βασιλείου της Βουλγαρίας και των δυνάμεων της Αντάντ. Η ανακωχή υπογράφτηκε μετά από αίτηση της βουλγαρικής κυβέρνησης για κατάπαυση του πυρός στις 24 Σεπτεμβρίου. Η ανακωχή τέθηκε σε ισχύ στις 30 Σεπτεμβρίου και σήμανε την έξοδο της Βουλγαρίας από τον Πρώτο Παγκόσμιο Πόλεμο.

Η συνθήκη υπογράφτηκε από τον Γάλλο Στρατηγό Λουί Φρανσέτ ντ' Εσπέρεϋ και μια επιτροπή Βουλγάρων αντιπροσώπων, την οποία αποτελούσαν ο Στρατηγός Ιβάν Λούκοβ, ο Αντρέι Λιάψεβ και Σύμεων Ράντεβ (διπλωμάτης).
Ραφαέλ Μάρκες

Ο Ραφαέλ Μάρκες Άλβαρες ("Rafael Márquez Álvarez", 13 Φεβρουαρίου 1979) είναι Μεξικανός πρώην ποδοσφαιριστής θεωρούμενος ως ένας από τους καλύτερους παίκτες στην ιστορία της χώρας.
Ζυστ Φονταίν

Ο Ζυστ Φονταίν ("Just Fontaine" , γεννήθηκε 18 Αυγούστου 1933 ) είναι Γάλλος πρώην ποδοσφαιριστής γνωστός για το ρεκόρ που κρατά για τα περισσότερα τέρματα σε ένα Παγκόσμιο Κύπελλο Ποδοσφαίρου με 13, σε αυτό του 1958. Ένας από τους κορυφαίους του αθλήματος της χώρας του, εκλέχτηκε 30ός καλύτερος ποδοσφαιριστής του 20ού αιώνα στις εκλογές της IFFHS.
Ουίλιαμ Σαρογιάν

Ο Ουίλιαμ Σαρογιάν ("William Saroyan", 31 Αυγούστου 1908 - 18 Μαΐου 1981) ήταν Αμερικανός πεζογράφος και θεατρικός συγγραφέας, αρμενικής καταγωγής.
BBC Nepali

Το BBC Nepali είναι ραδιοφωνικός σταθμός του BBC World Service. Ο σταθμός εκπέμπει στη Νεπαλεζική γλώσσα στην περιοχή του Νεπάλ. Ο σταθμός εκπέμπει στα μακρά, στα μεσαία και στα βραχέα κύματα καθώς και στο διαδίκτυο.
Ρωσική Υπηρεσία του BBC

Η Ρωσική Υπηρεσία του BBC (, ) είναι υπηρεσία του BBC World Service για την Ρωσία. Η Υπηρεσία ιδρύθηκε στις 26 Μαρτίου του 1946.
Ουκρανική Υπηρεσία του BBC

Η Ουκρανική Υπηρεσία του BBC είναι ραδιοφωνικός σταθμός του BBC World Service. Ο σταθμός εκπέμπει στην Ουκρανία και ξεκίνησε να λειτουργεί στις 1 Ιουνίου του 1992. Η έδρα του σταθμού είναι στο Λονδίνο. Επιπλέον ο σταθμός έχει και γραφεία στο Κίεβο με περίπου 10 εργαζομένους. Η Υπηρεσία έχει ανταποκριτές σε διάφορα μέρη της Ουκρανίας, καθώς και στο εξωτερικό .

Ο σταθμός εκπέμπει μερικές ώρες την ημέρα, κυρίως το πρωΐ και το απόγευμα, και όχι όλο το 24ωρο. Το πρόγραμμα του σταθμού είναι κυρίως ειδησεογραφικές εκπομπές.
Γκαρ ντυ Νορ

Η Γκαρ ντυ Νορ (στα γαλλικά "Paris Gare du Nord" - Παρί Γκαρ ντυ Νόρ) είναι ένας από τους μεγαλύτερους κεντρικούς σιδηροδρομικούς σταθμούς του δικτύου SNCF στο Παρίσι, στη Γαλλία. Έχει ανταποκρίσεις με διάφορες αστικές υπηρεσίες, όπως το μετρό Παρισιού, το RER, καθώς και λεωφορεία. Ως προς τον αριθμό κίνησης επιβατών (περίπου 190 εκατ. το χρόνο), είναι ο μεγαλύτερος σιδηροδρομικός σταθμός στην Ευρώπη και ένας από τους μεγαλύτερους στον κόσμο.

Ο σταθμός χρησιμοποιείται για τρένα προς διεθνείς προορισμούς στο Ηνωμένο Βασίλειο, στο Βέλγιο, στην Ολλανδία και στη Γερμανία. Το συγκρότημα του σταθμού σχεδιάστηκε από τον Γάλλο αρχιτέκτονα Ζακ Χιτόρφ (Jacques Hittorf) ανάμεσα στο 1861 και το 1864. Βρίσκεται στο 10ο διαμέρισμα του Παρισιού.
Πώς τελείωσε αυτό το καλοκαίρι

Το Πώς τελείωσε αυτό το καλοκαίρι (Ρωσικά: Как я провёл этим летом) είναι ταινία στο είδος δραμα/θρίλερ/περιπέτεια, ρωσικής παραγωγής το 2010.
Νταντά για όλες τις δουλειές

Η Νταντά για όλες τις δουλειές είναι μια κωμική τηλεοπτική σειρά ελληνικής παραγωγής 1998-1999. Το σενάριο έγραψε η Ρένα Ρίγγα, ενώ τη σκηνοθεσία ανέλαβε ο Ερρίκος Ανδρέου. Η σειρά ολοκληρώθηκε με 35 επεισόδια. Τα γυρίσματα πραγματοποιήθηκαν στα ΚΑΠΑ STUDIOS, ενώ η εταιρεία παραγωγής ήταν η TV Έψιλον. Η σειρά έκανε πρεμιέρα στις 8 Οκτωβρίου 1998, σημειώνοντας μεγάλη επιτυχία
Επίθεση στον Μοράβα

Η Επίθεση στον Μοράβα (βουλγάρικα "Моравска настъпателна операция") ήταν επίθεση της 1ης Βουλγαρικής Στρατιάς που έλαβε χώρα από τις 14 Οκτωβρίου μέχρι τις 9 Νοεμβρίου 1915 και ήταν μέρος της στρατηγικής επιθετικής επιχείρησης της Ομάδας Στρατιών του Μάκενσεν (August von Mackensen) κατά της Σερβίας. Υπό τις διαταγές του Αντιστράτηγου Κλίμεντ Μπογιάντζιεβ, οι Βούλγαροι κατέλαβαν τις οχυρωμένες περιοχές του Πίροτ, της Νις και της κοιλάδας του Μοράβα. Ως αποτέλεσμα, οι σερβικές δυνάμεις αναγκάστηκαν να υποχωρήσουν στο Κόσοβο.

Στην αρχή, λόγω των κακών καιρικών συνθηκών και του σκληρού εδάφους, η βουλγαρική προώθηση ήταν αργή, αλλά παρά την απελπισμένη αντίσταση των υπερασπιστών, οι Βούλγαροι βρήκαν ένα ρήγμα στη σερβική άμυνα κοντά στο Πίροτ και προωθήθηκαν μέσα σε 10 μέρες, αναγκάζοντας τους Σέρβους να υποχωρήσουν στον ποταμό Τίμοκ, τους οποίους καταδίωξε η 1η Βουλγαρική Στρατιά.

Η μάχη συνεχίστηκε για 27 μέρες και οι Βούλγαροι προωθήθηκαν κατά 90 χιλιόμετρα στη σερβική επικράτεια. Οι Σέρβοι έχασαν 6.000 άνδρες, 60 τουφέκια και μεγάλη ποσότητα στρατιωτικού εξοπλισμού.
Μονή Δαφνίου

Η Μονή Δαφνίου βρίσκεται στο Χαϊδάρι, στις παρυφές του Όρους Αιγάλεω, επί της Λεωφόρου Αθηνών, στο ρεύμα προς Αθήνα 11 χλμ. από το κέντρο της, και είναι κτισμένη στη θέση που υπήρχε το Ιερό του Απόλλωνα στο Δαφνί. Η εντυπωσιακή αρχιτεκτονική της και η ιδιαίτερη ψηφιδωτή διακόσμηση του ναού της μονής, την καθιστούν ένα από τα πλέον εξαιρετικά μνημεία της βυζαντινής τέχνης. Από το 1990 αποτελεί μνημείο παγκόσμιας κληρονομιάς της UNESCO. Στο σεισμό του 1999 υπέστη σοβαρές ζημιές.
Μαρία Παναγιωτοπούλου-Κασσιώτου

Η Μαρία Παναγιωτοπούλου-Κασσιώτου είναι Ελληνίδα φιλόλογος, πολιτικός και πρώην ευρωβουλευτής της Νέας Δημοκρατίας (ΕΛΚ).
Voivod

Οι Voivod είναι καναδικό heavy metal συγκρότημα, το οποίο σχηματίστηκε το 1982 στο Ζονκιέρ του Κεμπέκ. Το συγκεκριμένο σχήμα έγινε γνωστό για την μίξη του progressive metal με το thrash και την στιχουργική επιστημονικής φαντασίας.
Ράρα

Η Λίμνη Ράρα (Νεπαλ.: रारा, προφορά: rārā, όπου το α προφέρεται σαν 2 α μαζί) είναι η μεγαλύτερη λίμνη του Νεπάλ. Βρίσκεται δυτικά της χώρας και ανήκει στην Μεσοδυτική περιφέρεια, στη ζώνη του Καρνιάλι και στον δήμο του Μουγκού.
Antergos

Το Antergos (πρότερα γνωστό ως Cinnarch) είναι διανομή Linux με προέλευση από τη Γαλικία βασισμένη στο λειτουργικό σύστημα Arch Linux. Χρησιμοποιεί περιβάλλον GNOME 3 αλλά μπορεί επίσης να χρησιμοποιηθεί το περιβάλλον εργασίας Cinnamon, Razor-qt και Xfce. Κυκλοφόρησε τον Ιούλιο του 2012 ως Cinnarch και τον Μάιο του 2013 κατατάχθηκε ανάμεσα στις πρώτες 30 δημοφιλέστερες διανομές στο Distrowatch. Η Γαλικιανή λέξη "Antergos" (σημαίνει: "πρόγονοι") επιλέχθηκε «για να συνδέσει το παρελθόν με το παρόν».
Ζαν Μισέλ Μπασκιά

Ο Ζαν Μισέλ Μπασκιά ("Jean-Michel Basquiat", 22 Δεκεμβρίου 1960 – 12 Αυγούστου 1988) ήταν Αμερικανός ζωγράφος.
Πέγουα

Η Λίμνη Πέγουα (Νεπαλ.: फेवा, προφορά: phewā, όπου το π προφέρεται με δασύτητα [περίπου π.χ., με χ απαλό} και το σαν 2 α μαζί) είναι η δεύτερη μεγαλύτερη λίμνη του Νεπάλ μετά τη Ράρα. Βρίσκεται κεντρικά της χώρας και ανήκει στην Δυτική περιφέρεια, στη ζώνη του Γκαντάκι και στον δήμο του Κάσκι.
Επίθεση στο Όβτσε Πόλε

Η Επίθεση στο Όβτσε Πόλε (βουλγαρικά "Овчеполска настъпателна операция") ήταν επιχείρηση της 2ης Βουλγαρικής Στρατιάς που έλαβε χώρα από τις 14 Οκτωβρίου μέχρι τις 15 Νοεμβρίου 1915 και ήταν μέρος της Σερβικής εκστρατείας του Πρώτου Παγκοσμίου Πολέμου. Στόχος της επίθεσης ήταν η κατάληψη της κοιλάδας του ποταμού Βαρδάρη και να αποκόψει τη ζωτικής σημασίας σιδηροδρομική σύνδεση μεταξύ των Σκοπίων και της Θεσσαλονίκης ώστε να αποτρέψει την ενίσχυση του σερβικού στρατού από το Συμμαχικό Εκστρατευτικό Σώμα. Οι βουλγαρικές δυνάμεις αποτελούνταν από τη 2η Στρατιά (3η Βαλκανική Μεραρχία Πεζικού, 7η Μεραρχία Ρίλα και μεραρχία ιππικού) υπό τις διαταγές του Αντιστράτηγου Γκεόργκι Τόντοροβ.

Η κύρια μάχη δόθηκε στο Κουμάνοβο, όπου η 3η και η 7η μεραρχία των Βουλγάρων νίκησαν με ευκολία τον σερβικό στρατό. Την τρίτη μέρα, η Βουλγαρική Μεραρχία Ιππικού επίσης προωθήθηκε, διαλύοντας τη σερβική αντεπίθεση και φθάνοντας στο Βέλες και στον Βαρδάρη. Η επίθεση έληξε με επιτυχία. Κατά τη διάρκεια των επιθέσεων, οι Βούλγαροι νίκησαν δύο γαλλικές μεραρχίες στη μάχη του Κρίβολακ και έκοψαν τον δρόμο σύνδεσης των σερβικών και των συμμαχικών δυνάμεων, με αποτέλεσμα την πτώση της Σερβίας μετά την επίθεση στο Κόσοβο (1915).
Ρόδη Κράτσα - Τσαγκαροπούλου

Η Ρόδη Κράτσα - Τσαγκαροπούλου είναι Ελληνίδα κοινωνιολόγος, πολιτικός και Περιφερειάρχης Ιονίων Νήσων. 

Στο παρελθόν, έχει διατελέσει ευρωβουλευτής της ΝΔ (ΕΛΚ) και αντιπρόεδρος του Ευρωπαϊκού Κοινοβουλίου καθώς και πρόεδρος του Διοικητικού Συμβουλίου του Ινστιτούτου Δημοκρατίας "Κωνσταντίνος Καραμανλής",
Ομάδα Χόιτ

Η Ομάδα Χόιτ (Team Hoyt) αποτελείται από τον πατέρα Ντικ Χόιτ (1η Ιουνίου 1940—17 Μαρτίου 2021) και τον γιο Ρικ Χόιτ (10 Ιανουαρίου 1962) από το Holland της Μασαχουσέτης (ΗΠΑ), που έχουν διαγωνιστεί μαζί σε αγωνίσματα όπως μαραθώνιους και Τρίαθλα Ironman. Ο Ρικ πάσχει από εγκεφαλική παράλυση και ο Ντικ τον τραβά σε μια βάρκα κατά την κολύμβηση, τον μεταφέρει σε μια θέση μπροστά του κατά την ποδηλασία και τον σπρώχνει σε μια αναπηρική καρέκλα κατά το τρέξιμο. Η Ομάδα Χόιτ εισάχθηκε στο Ironman Hall of Fame το 2008.
Εστάντιο Νασιονάλ ντε Μπραζίλια

To Εστάντιο Νασιονάλ ντε Μπραζίλια Μανέ Γκαρίντσα (πορτογαλικά: "Estádio Nacional de Brasília Mané Garrincha") είναι ποδοσφαιρικό στάδιο που ανακαινίστηκε για να φιλοξενήσει αγώνες του Παγκοσμίου Κυπέλλου του 2014 στη Βραζιλία.
Γεννάδι

Το Γεννάδι είναι παραθαλάσσιο χωριό στο νησί της Ρόδου στα Δωδεκάνησα και βρίσκεται σε υψόμετρο 30 μέτρα. Σύμφωνα με την απογραφή του 2011 έχει 671 κατοίκους και με την εφαρμογή του προγράμματος Καλλικράτης από το 2011 αποτελεί την Τοπική Κοινότητα Γενναδίου της Δημοτικής Ενότητας Νότιας Ρόδου του Δήμου Ρόδου. Με την απογραφή του 2001 είχε 665 κατοίκους και σύμφωνα με το πρόγραμμα Καποδίστριας, το Γεννάδι ήταν έδρα του δήμου Νότιας Ρόδου.
ΕΡΤ Ρόδου

Ο Ραδιοφωνικός Σταθμός Ρόδου (ΕΡΤ Ρόδου ή Ραδιοφωνικός Σταθμός Νοτίου Αιγαίου) είναι ο τοπικός ραδιοφωνικός σταθμός της Ρόδου και όλων των Δωδεκανήσων που ελέγχεται από την Γενική Διεύθυνση Ραδιοφωνίας της ΕΡΤ.
Μάχη του Κρίβολακ

Η Μάχη του Κρίβολακ (βουλγαρικά "Криволашко сражение (1915)") ήταν μάχη μεταξύ των βουλγαρικών δυνάμεων του Στρατηγού Γκεόργκι Τόντοροβ και των γαλλικών δυνάμεων του Στρατηγού Μωρίς Σαράιγ κατά τη διάρκεια της Επίθεσης στο Όβτσε Πόλε (μέρος της Σερβικής εκστρατείας του Πρώτου Παγκοσμίου Πολέμου), όπου η 2η Βουλγαρική Στρατιά νίκησε τις γαλλικές δυνάμεις (Στρατιά του Οριέντ) και απέκοψε τις σερβικές δυνάμεις από τη μόνη πηγή πολεμοφοδίων.
AVE

Η AVE είναι σιδηροδρομική υπηρεσία υψηλής ταχύτητας που συνδέει διάφορες πόλεις της Ισπανίας μεταξύ τους. Το δίκτυο της AVE είναι το μεγαλύτερο σιδηροδρομικό δίκτυο υψηλών ταχυτήτων στην Ευρώπη και το δεύτερο μεγαλύτερο στον κόσμο. 

Επτά από τα δρομολόγια της AVE έχουν αφετηρία τον Σιδηροδρομικό σταθμό Ατότσα στην Μαδρίτη, τέσσερα τον Σιδηροδρομικό σταθμό Σαντς της Βαρκελώνης, ένα τον Σιδηροδρομικό σταθμό Τσαμαρτίν στην Μαδρίτη, ενώ υπάρχει και απευθείας σύνδεση μεταξύ των σιδηροδρομικών σταθμών της Σεβίλλης και της Βαλένθια. 

Από αυτούς τους τερματικούς σταθμούς ξεκινούν γραμμές υψηλών ταχυτήτων προς τη Σεβίλλη, τη Μάλαγα, την Ουέσκα, το Τολέδο, το Αλικάντε, το Λεόν, το Καστεγιόν, τη Γρανάδα αλλά και προς τα γαλλικά σύνορα με πολλούς ενδιάμεσους σταθμούς όπως τον Σιδηροδρομικό σταθμό Ντελιθίας στην πόλη της Σαραγόσας, τον σιδηροδρομικό σταθμό Φιγέρες, τον σιδηροδρομικό σταθμό του Βαγιαδολίδ, τον σταθμό της Βαλένθια, της Κόρδοβας, τον σταθμό Σιουδάδ-Ρεάλ και πολλούς άλλους ακόμη.

Η γραμμή υψηλών ταχυτήτων Μαδρίτη-Σεβίλλη ήταν η πρώτη του δικτύου και ξεκίνησε τη λειτουργία της το 1997, και στην συνέχεια ακολούθησε η γραμμή υψηλών ταχυτήτων Μαδρίτη-Βαρκελώνη, η οποία εγκαινιάστηκε το 2003 μερικώς και ολοκληρώθηκε το 2008, ενώ το 2013 επεκτάθηκε προς τη Φιγέρες. Το Τολέδο συνδέθηκε στο δίκτυο της AVE τον Νοέμβριο του 2005, η σύνδεση της Μάλαγας και του Βαγιαδολίδ έγινε το 2007, η γραμμή Μαδρίτη-Βαλένθια ολοκληρώθηκε τον Δεκέμβριο του 2010, η σύνδεση με το Αλικάντε τον Ιούνιο του 2013, ακολούθησε η γραμμή Μαδρίτη-Λεόν που ολοκληρώθηκε τον Σεπτέμβριο του 2015, ενώ και το Καστεγιόν συνδέθηκε στο δίκτυο της AVE τον Ιανουάριο του 2018. Η πιο πρόσφατη γραμμή του δικτύου είναι η σύνδεση μεταξύ Γρανάδας και Αντεκέρα που ολοκληρώθηκε το 2019.

Η υπηρεσία στελεχώνεται από εικοσιτέσσερα τρένα τύπου 100 (TGV) γαλλικής κατασκευής, δεκαέξι τύπου 102 και τριάντα τύπου 112 («Pato», ισπανική λέξη για την «πάπια») ισπανικής κατασκευής και είκοσι έξι τύπου 103 (Siemens Velaro) γερμανικής κατασκευής, τα οποία κινούνται με ταχύτητες ως 310 χιλιομέτρων ανά ώρα όταν βρίσκονται σε σιδηροδρομικό δίκτυο υψηλών ταχυτήτων. 

Στα δρομολόγια Μαδρίτη-Σεβίλλη και Βαρκελώνη-Φιγέρες-Περπινιάν, στα γαλλικά σύνορα, χρησιμοποιούνται τρένα τύπου 100, στο δρομολόγιο Μαδρίτη-Βαρκελώνη-Φιγέρες χρησιμοποιούνται τρένα τύπου 103, ενώ στα δρομολόγια Μαδρίτη-Μάλαγα, Μαδρίτη-Λεόν, Μαδρίτη-Ουέσκα, Μαδρίτη-Γρανάδα και Βαλένθια-Σεβίλλη χρησιμοποιούνται τρένα τύπου 102 και σε αυτά των Μαδρίτη-Καστεγιόν, Μαδρίτη-Αλικάντε, Βαρκελώνη-Σεβίλλη, Βαρκελώνη-Μάλαγα και Βαρκελώνη-Γρανάδα τρένα τύπου 112.

Από το 2013 τρένα υψηλών ταχυτήτων συνδέουν τις πόλεις της Μαδρίτης και της Βαρκελώνης με το Παρίσι και άλλες ενδιάμεσες πόλεις όπως η Λυών και η Μασσαλία κάνοντας συνδυαστική χρήση των δύο δικτύων υψηλών ταχυτήτων στις δυο χώρες, του ισπανικού δικτύου της AVE και του γαλλικού δικτύου TGV.
Μαρία Γκέπερτ-Μάγιερ

Η Μαρία Γκέπερτ-Μάγιερ ("Maria Goeppert-Mayer", 28 Ιουνίου 1906 – 20 Φεβρουαρίου 1972) ήταν Γερμανοαμερικανίδα θεωρητική φυσικός που βραβεύθηκε με το Βραβείο Νόμπελ Φυσικής το 1963 για την ανάπτυξη του προτύπου των φλοιών για τους ατομικούς πυρήνες. Υπήρξε η δεύτερη γυναίκα κάτοχος Βραβείου Νόμπελ Φυσικής στην ιστορία μετά τη Μαρία Κιουρί.

Από την έρευνα της διδακτορικής διατριβής της για τη δυνατότητα ταυτόχρονης απορροφήσεως δύο φωτονίων από άτομα, που βεβαιώθηκε πειραματικά μόνο μετά την εφεύρεση των συσκευών λέιζερ, η μονάδα για τη διατομή απορροφήσεως δύο φωτονίων ονομάσθηκε «μονάδα Goeppert Mayer (GM)».

Στη Γερμανία η Γκέπερτ γνώρισε τον Αμερικανό χημικό Τζόζεφ Ε. Μάγιερ, τον παντρεύτηκε και σταδιοδρόμησε στις ΗΠΑ. Μετά από μία ερευνητική δημοσίευση-σταθμό πάνω στη διπλή διάσπαση βήτα, βρέθηκε σε μία άμισθη θέση βοηθού στο Πανεπιστήμιο Κολούμπια, από όπου κατά τον Β΄ Παγκόσμιο Πόλεμο εργάσθηκε στο Πρόγραμμα Μανχάταν και με τον Έντουαρντ Τέλερ στο Εργαστήριο του Λος Άλαμος. Το 1960 διορίσθηκε καθηγήτρια της φυσικής στο Πανεπιστήμιο της Καλιφόρνια στο Σαν Ντιέγκο
Διαστημικός σταθμός

Ο [[Διεθνής Διαστημικός Σταθμός]]

Διαστημικός σταθμός ονομάζεται κάθε διαστημόπλοιο ικανό να φέρει πλήρωμα αστροναυτών και να παραμένει στο - διάστημα για μεγάλες χρονικές περιόδους (συνήθως περισσότερο από ένα έτος), ενώ διαθέτει αποβάθρες από τις οποίες μπορούν να προσδεθούν και να αναχωρήσουν άλλα διαστημόπλοια. Προκειμένου να παραμένει στο διάστημα χωρίς δαπάνη καυσίμων, ο διαστημικός σταθμός πρέπει να βρίσκεται σε τροχιά γύρω από κάποιο ουράνιο σώμα, π.χ. τη Γη ή τον Ήλιο, και για τον λόγο αυτό αποκαλείται και τροχιακός σταθμός (orbital station). Μέχρι σήμερα η ανθρωπότητα έχει κατορθώσει να δρομολογήσει τους διαστημικούς σταθμούς μόνο σε χαμηλή τροχιά γύρω από τη Γη (χαμηλή περιγήινη τροχιά, L.E.O.).

Οι διαστημικοί σταθμοί διακρίνονται από τα άλλα επανδρωμένα διαστημόπλοια από την έλλειψη ισχυρών προωθητικών μηχανισμών ή συστημάτων για προσεδάφιση: Φορτία και άνθρωποι μεταφέρονται προς και από τους σταθμούς με άλλα διαστημικά σκάφη. Από τον Απρίλιο του 2018, όταν κατέπεσε στη Γη ο πειραματικός κινεζικός διαστημικός σταθμός Τιάν-γκονγκ 1, δύο διαστημικοί σταθμοί βρίσκονται σε τροχιά: ο μεγάλος Διεθνής Διαστημικός Σταθμός, που είναι μόνιμα επανδρωμένος, και και ο Τιάν-γκονγκ 2 που εκτοξεύτηκε στις 15 Σεπτεμβρίου 2016 και δεν είναι μόνιμα επανδρωμένος. Προηγούμενοι ιστορικοί διαστημικοί σταθμοί υπήρξαν τα προγράμματα Σαλιούτ και Σκάιλαμπ, και μεταγενέστερα ο "Μιρ".

Οι σύγχρονοι διαστημικοί σταθμοί είναι ερευνητικές βάσεις που χρησιμοποιούνται για να μελετηθούν οι επιπτώσεις της μακρόχρονης παραμονής στο διάστημα πάνω στο ανθρώπινο σώμα, να διεξαχθούν περισσότερα και πιο μακρόχρονα επιστημονικά πειράματα από όσα μπορούν να γίνουν μέσα σε άλλα διαστημικά σκάφη και τέλος να αποτελέσουν εξέδρες για την κατασκευή και εκτόξευση επανδρωμένων σκαφών προς άλλους πλανήτες. Μέχρι σήμερα, όλοι οι σταθμοί έχουν σχεδιασθεί έτσι ώστε να μπορούν να εναλλάσσονται στο εσωτερικό τους διαφορετικά πληρώματα, με το καθένα μέλος πληρώματος να παραμένει εκεί επί αρκετές εβδομάδες ή μήνες, σπανίως όμως περισσότερο από ένα γήινο έτος. Οι μεγαλύτερες επιδόσεις συνεχούς παραμονής ανθρώπου στο διάστημα έχουν όλες επιτευχθεί μέσα σε σοβιετικούς ή ρωσικούς διαστημικούς σταθμούς. Η μέγιστη διάρκεια παραμονής στο διάστημα σε μία μόνο αποστολή είναι 437,7 ημέρες (24ωρα) και επιτεύχθηκε από τον Βαλερί Πολιακόφ πάνω στον διαστημικό σταθμό "Μιρ" το 1994-1995. Μέχρι σήμερα, τρεις αστροναύτες έχουν ολοκληρώσει μεμονωμένες αποστολές με διάρκεια μεγαλύτερη του ενός γήινου έτους, όλοι πάνω στον "Μιρ".

Διαστημικοί σταθμοί έχουν επίσης χρησιμοποιηθεί για στρατιωτικούς σκοπούς. Ο τελευταίος τέτοιος σταθμός ήταν ο Σαλιούτ 5, που χρησιμοποιήθηκε από το πρόγραμμα "Αλμάζ" της ΕΣΣΔ το 1976 και το 1977.
Κοκκοθραύστης

Ο Κοκκοθραύστης είναι στρουθιόμορφο πτηνό της οικογενείας των Σπιζιδών, που απαντά και στον ελλαδικό χώρο. Η επιστημονική ονομασία του είδους είναι "Coccothraustes coccothraustes" και περιλαμβάνει 6 υποείδη.

Στην Ελλάδα απαντά κυρίως το υποείδος "Coccothraustes coccothraustes coccothraustes" (Linnaeus, 1758), αλλά υπάρχει υβριδισμός και με το "Coccothraustes coccothraustes nigricans" (Buturlin, 1908).

Ο κοκκοθραύστης είναι το εντυπωσιακότερο και ογκωδέστερο από τα στρουθιόμορφα που, στην Ελλάδα, αποκαλούνται με τη γενικότερη ονομασία "σπίζες".
Αρένα Παντανάλ

Το Αρένα Παντανάλ είναι ένα νέο στάδιο πολλαπλών χρήσεων στην πόλη Κουιαμπά της Βραζιλίας. Η κατασκευή του ολοκληρώθηκε στις 26 Απριλίου 2014, με σκοπό να χρησιμοποιηθεί κυρίως για αγώνες ποδοσφαίρου και να φιλοξενήσει αγώνες κατά τη διάρκεια του Παγκοσμίου Κυπέλλου Ποδοσφαίρου το 2014.
Τζαβάντ Νεκουνάμ

Ο Τζαβάντ Νεκουνάμ (Περσικά: جواد نکونام), γεννημένος στις 7 Σεπτεμβρίου 1980 στο Ρέι, είναι Ιρανός πρώην ποδοσφαιριστής που αγωνιζόταν τελευταία για την Αλ Κουβέιτ, ενώ ήταν και ο αρχηγός της Εθνικής Ιράν. Είναι κάτοχος του ρεκόρ συμμετοχών για την εθνική του ομάδα με 151.
Λουίζ Φλέτσερ

Η Εστέλ Λουίζ Φλέτσερ (1934-) (αγγλικά: Estelle Louise Fletcher) είναι Αμερικανίδα ηθοποιός του κινηματογράφου και της τηλεόρασης. Είναι περισσότερο γνωστή για τον ρόλο της στην ταινία Στη Φωλιά του Κούκου, για τον οποίον βραβεύτηκε, κιόλας, με το βραβείο Όσκαρ Α΄ Γυναικείου Ρόλου, BAFTA και Χρυσή Σφαίρα.
Σαντζάκι της Λέβε

thumb|right|280px|Το κάστρο της Λεβίτσε σε Αυστριακό χάρτη του 1672
Το Σαντζάκι της Λέβε ή Λίβα ("τουρκικά : Leve Sancağı"), ήταν διοικητική διαίρεση από το 1663 έως το 1685, υποδιαίρεση του βιλαετιού της Ουγιβάρ, της Οθωμανικής Αυτοκρατορίας. Καταλάμβανε εδάφη που είχαν κατακτηθεί από την Αυστριακή Αυτοκρατορία και το Βασίλειο της Ουγγαρίας και σήμερα ανήκουν στην Σλοβακία. Διοικητικό κέντρο ήταν η πόλη Λέβε ή Λίβα, η σημερινή Λεβίτσε.

Η Λεβίτσε δέχτηκε από τον 16ο αιώνα πολλές επιδρομές και καταστροφές από τους Οθωμανούς. Το Κάστρο της Λεβίτσε καταλήφθηκε από τους Οθωμανούς το 1663, χωρίς μάχη, ο διοικητής του το εγκατέλειψε.
BBC Ουαλία

Το BBC Ουαλία (BBC Cymru Wales) (το "Cymru" στα Ουαλικά σημαίνει "Ουαλία" όπως και το "Wales" το οποίο είναι στα Αγγλικά) είναι μια υπηρεσία του BBC για την Ουαλία. Ο οργανισμός ξεκίνησε να λειτουργεί το 1964, η έδρα του είναι στο Κάρντιφ και απασχολεί 1.200 υπαλλήλους. Οι υπηρεσίες που προσφέρει ο οργανισμός είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.
Μίρκα Γεμεντζάκη

H Μίρκα Γεμεντζάκη ήταν Ελληνίδα σκηνοθέτις και δασκάλα φωνής και αναπνοής με μέθοδο κατοχυρωμένη στις Βρυξέλλες.
Στάδιο Χοσέ Πινέιρο Μπόρντα

Το Στάδιο Χοσέ Πινέιρο Μπόρντα, περισσότερο γνωστό ως Εστάντιο Μπέιρα-Ρίο (που σημαίνει: "Στάδιο όχθεων ποταμού") λόγω της θέσης του δίπλα στον ποταμό "Γκουάιμπα Guaíba", είναι ένα στάδιο στην πόλη Πόρτο Αλέγκρε της Βραζιλίας. Είναι η έδρα της τοπικής ομάδας Σπορτ Κλαμπ Ιντερνασιονάλ. Πήρε το όνομά του από έναν Πορτογάλο μηχανικό, τον Χοσέ Πινέιρο Μπόρντα, ο οποίος επέβλεψε την ανέγερση του σταδίου, ​​αλλά πέθανε πριν δει την ολοκλήρωσή του.

Το Στάδιο Μπέιρα-Ρίο αντικατέστησε το προηγούμενο στάδιο της Σ. Κ. Ιντερνασιονάλ, το λεγόμενο "Στάδιο των Ευκαλύπτων" (πορτογαλικά: "Estádio dos Eucaliptos").
Λίλια Για Πάντα

Λίλια Για Πάντα (Σουηδικά: Lilja 4-ever, Δανικά: Lilja 4-ever), είναι ταινία στο είδος εγκλήματος/δράμα, σουηδικής και δανικής παραγωγής του 2002.
BBC Βόρεια Ιρλανδία

Το BBC Βόρεια Ιρλανδία (BBC Northern Ireland) είναι ο κύριος δημόσιος φορέας στη Βόρεια Ιρλανδία. Η έδρα του οργανισμού είναι στο Μπέλφαστ και οι υπηρεσίες που προσφέρει είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.
Επίθεση στο Μοναστήρι

Η Επίθεση στο Μοναστήρι ήταν μια επίθεση των δυνάμεων της Αντάντ κατά των Κεντρικών Δυνάμεων κατά τη διάρκεια του Πρώτου Παγκοσμίου Πολέμου, η οποία είχε σκοπό να σπάσει το αδιέξοδο στο Μακεδονικό Μέτωπο αναγκάζοντας τη Βουλγαρία σε παράδοση και χαλαρώνοντας την πίεση στις ρουμανικές δυνάμεις. Η επίθεση έλαβε το σχήμα μεγάλης μάχης που διήρκησε 3 μήνες και έληξε με την κατάληψη του Μοναστηρίου. Μέσα σε βάθος 50 χιλιομέτρων, η 1η Βουλγαρική Στρατιά (από το τέλος του Σεπτεμβρίου η 11η Γερμανική Στρατιά) έδωσε 6 μάχες και αναγκάστηκε να υποχωρήσει 5 φορές.
Αρένα Κορίνθιανς

Η Αρένα Κορίνθιανς (πορτογαλικά: "Arena Korinthians") είναι η έδρα της Κορίνθιανς, μιας από τις δημοφιλέστερες ομάδες της Βραζιλίας. Το στάδιο κατά τη διάρκεια του Παγκοσμίου Κυπέλλου του 2014 αποκαλείται Αρένα ντε Σάο Πάολο. Εκεί έγινε ο εναρκτήριος αγώνας της διοργάνωσης.
Δρεπανοσκαλίδρα

H Δρεπανοσκαλίδρα είναι χαραδριόμορφο πτηνό της οικογενείας των Σκολοπακιδών, μια από τις σκαλίδρες που απαντούν και στον ελλαδικό χώρο. Η επιστημονική ονομασία του είδους είναι "Calidris ferruginea" και δεν περιλαμβάνει υποείδη (μονοτυπικό).
Αναλογιστική επιστήμη

Αναλογιστική επιστήμη είναι η επιστήμη που εφαρμόζειμαθηματικές και στατιστικές μεθόδους για την εκτίμηση των κινδύνων στον τομέα της ασφάλισης, των χρηματοοικονομικών καθώς και άλλων βιομηχανιών και επαγγελμάτων. Οι αναλογιστές είναι επαγγελματίες οι οποίοι έχουν τα προσόντα στον τομέα αυτό μέσω σχετικής εκπαίδευσης και εμπειρίας. Σε πολλές χώρες, οι αναλογιστές πρέπει να αποδείξουν τις ικανότητές τους περνώντας μια σειρά από αυστηρές επαγγελματικές εξετάσεις.

Η αναλογιστική επιστήμη περιλαμβάνει μια σειρά συσχετιζόμενων θεμάτων, συμπεριλαμβανομένων των πιθανοτήτων, των μαθηματικών, της στατιστικής, της οικονομολογίας, των χρηματοοικονομικών και του προγραμματισμού με Η/Υ. Ιστορικά, η αναλογιστική επιστήμη χρησιμοποιούσε ντετερμινιστικά μοντέλα για την κατασκευή πινάκων και ασφάλιστρων. Ωστόσο, η επιστήμη αυτή έχει περάσει από επαναστατικές αλλαγές κατά τη διάρκεια των τελευταίων 30 ετών, λόγω της διάδοσης των υπολογιστών υψηλής ταχύτητας και την ένωση των στοχαστικών αναλογιστικών μοντέλων με τη σύγχρονη οικονομική θεωρία .

Πολλά πανεπιστήμια παρέχουν προγράμματα προπτυχιακών και μεταπτυχιακών σπουδών στην αναλογιστική επιστήμη. Το 2010, μια μελέτη που δημοσιεύθηκε από το δικτυακό τόπο αναζήτησης εργασίας CareerCast κατέταξε τη θέση του αναλογιστή ως τη # 1 θέση εργασίας στις Ηνωμένες Πολιτείες . Η μελέτη χρησιμοποίησε πέντε βασικά κριτήρια για την κατάταξη των θέσεων εργασίας: το περιβάλλον, το εισόδημα, τις προοπτικές απασχόλησης, τις σωματικές απαιτήσεις και το στρες. Μια παρόμοια μελέτη από το US News & World Report το 2006 περιλαμβάνει την αναλογιστική μεταξύ των 25 καλύτερων επαγγελμάτων που αναμένεται να έχουν μεγάλη ζήτηση στο μέλλον .
Minoan Lines

Η εταιρεία Minoan Lines, γνωστή και με την ελληνική επωνυμία της Μινωικές Γραμμές, είναι ελληνική ναυτιλιακή εταιρεία που επικεντρώνεται στην ακτοπλοϊκή σύνδεση του Ηρακλείου με τον Πειραιά, της Πάτρας με την Ιταλία και από τον Ιούνιο του 2018 του Ηρακλείου με τη Σαντορίνη, την Ίο, την Πάρο και τη Μύκονο. Η ίδρυσή της έγινε στο Ηράκλειο το 1972 ενώ, για περισσότερα από τριάντα χρόνια πρόεδρός της υπήρξε ο εφοπλιστής και δήμαρχος Ηρακλείου Κώστας Κληρονόμος.

Το 2008 οι μετοχές της εξαγοράστηκαν από τον Ιταλικό Όμιλο Γκριμάλντι σε ποσοστό 30%.

Η εταιρία είναι εισηγμένη στο Χρηματιστήριο Αθηνών ().
Κάντιδο Μουατετέμα Ρίβας

Ο Κάντιδο Μουατετέμα Ρίβας ("Cándido Muatetema Rivas", 20 Φεβρουαρίου 1960 - 16 Ιουνίου 2014) ήταν πολιτική προσωπικότητα από την Ισημερινή Γουινέα και πρωθυπουργός της χώρας από το 2001 ως το 2004.
OpenShot

|/ }}}}| }}
| label6 = Development status
| data6 = }
| label7 = Γραμμένο σε
| data7 = }}
| label8 = Λειτουργικό σύστημα
| data8 = }}
| label9 = Platform
| data9 = }
| label10 = Μέγεθος
| data10 = }
| label11 = Available in
| data11 = }}
| data12 = 
| label13 = Είδος
| data13 = }
| label14 = Άδεια
| data14 = }
| label15 = Licence
| data15 = }
| label16 = Alexa rank
| data16 = }
| label17 = Ιστότοπος
| data17 = }
| label18 = Standard(s)
| data18 = }
| label19 = As of
| data19 = }

Το OpenShot Video Editor είναι μια εφαρμογή επεξεργασίας βίντεο ελεύθερου και ανοιχτού κώδικα για Linux, γραμμένη με Python, GTK και το MLT Framework. Το έργο ξεκίνησε τον Αύγουστο του 2008 από τον Jonathan Thomas, με σκοπό να παράσχει έναν σταθερό, ελεύθερο και εύχρηστο επεξεργαστή βίντεο.
Τελικός Παγκόσμιου Κυπέλλου Ποδοσφαίρου 2014

Ο Τελικός Παγκόσμιου Κυπέλλου Ποδοσφαίρου 2014 είναι ένας ποδοσφαιρικός αγώνας που έλαβε χώρα στις 13 Ιουλίου 2014 στο Στάδιο του Μαρακανά στο Ρίο ντε Τζανέιρο για να καθοριστεί ο νικητής του 20ου Παγκόσμιου Κυπέλλου Ποδοσφαίρου του 2014 που διοργανώθηκε στη Βραζιλία.

Ο αγώνας αναμενόταν να παρακολουθηθεί ζωντανά από πάνω από ένα δισεκατομμύριο ανθρώπους. Άρχισε στις 16:00 τοπική ώρα (UTC-3).
BBC Worldwide

Η BBC Worldwide Ltd. ήταν η εξ ολοκλήρου εμπορική θυγατρική εταιρεία του BBC, η οποία δημιουργήθηκε από την αναδιάρθρωση του προκατόχου της "BBC Enterprises" το 1995. Η εταιρεία διαχειριζόταν το BBC και πουλούσε τα τηλεοπτικά προγράμματά του σε άλλους τηλεοπτικούς σταθμούς στο εξωτερικό. Η χρηματοδότηση της γινόταν από το τέλος τηλεόρασης του Ηνωμένου Βασιλείου.

Το 2013-2014, είχε τζίρο 157,4 εκατομμύρια λίρες Αγγλίας και κύκλο εργασιών 1.042,3 εκατομμύρια λίρες Αγγλίας, εκ των οποίων τα 173,8 εκατομμύρια επιστράφηκαν στον κρατικό οργανισμό.

Το 2012-2013, είχε τζίρο 156,3 εκατομμύρια λίρες Αγγλίας και κύκλο εργασιών 1.115,8 εκατομμύρια λίρες Αγγλίας.

Το 2011-2012, είχε τζίρο 104 εκατομμύρια λίρες Αγγλίας και κύκλο εργασιών 1.085 εκατομμύρια λίρες Αγγλίας.

Η εταιρεία συγχωνεύθηκε και απορροφήθηκε από την "BBC Studios" την 1η Απριλίου 2018, δημιουργώντας μια νέα εταιρεία αδειοδότησης και παραγωγής με το όνομα "BBC Studios", και η οποία συστάθηκε δύο χρόνια πριν.
Στάδιο Χοακίμα Αμέρικο Γκιμαράες

Το Στάδιο Χοακίμα Αμέρικο Γκιμαράες (πορτογαλικά: "Estádio Joaquim Américo Guimarães"), περισσότερο γνωστό ως Αρένα ντα Μπαϊσάντα ή Μπασάντα (πορτογαλικά: "Arena da Baixada"), είναι ένα στάδιο στην συνοικία Άκουα Βέρντε της πόλης Κουριτίμπα της Βραζιλίας.
Αρένα Φόντε Νόβα

Το Ιταϊπάβα Αρένα Φόντε Νόβα (πορτογαλικά: "Itaipava Arena Fonte Nova"), περισσότερο γνωστό απλά ως Αρένα Φόντε Νόβα ή Αθλητικό Συγκρότημα Καθηγητή Πολιτισμού Οκτάβιο Μαγκναμπέιρα (πορτογαλικά: "Complexo Esportivo Cultural Professor Octávio Mangabeira"), είναι ένα στάδιο ειδικό για τη διεξαγωγή ποδοσφαιρικών αγώνων που εδρεύει στην πόλη Σαλβαδόρ της Βραζιλίας. Αποτελεί έδρα της τοπικής ομάδας Εσπόρτε Κλούμπε Μπαΐα.
Ιωάννης της Εφέσου

Ο Ιωάννης της Εφέσου (ή της Ασίας) (περ. 507 – περ. 588) ήταν ηγέτης της Προχαλκηδονικής εκκλησίας του 6ου αιώνα. Μιλούσε συριακά και ήταν ένας από τους πρώτους και πιο σημαντικούς ιστορικούς που έγραψαν σε αυτήν τη γλώσσα.
BBC One Βόρεια Ιρλανδία

Το BBC One Northern Ireland είναι το πρώτο τηλεοπτικό κανάλι του BBC Βόρειας Ιρλανδίας, το οποίο ξεκίνησε να εκπέμπει το 1955, και ανήκει στο δίκτυο του BBC One, το οποίο εκπέμπει από το BBC. Το κανάλι εκπέμπει στη Βόρεια Ιρλανδία από τα στούντιο του Ραδιομεγάρου του BBC Βόρειας Ιρλανδίας στο Μπέλφαστ. Το κανάλι είναι διαθέσιμο και στο υπόλοιπο Ηνωμένο Βασίλειο μέσω δορυφόρου.

Στις 24 Οκτωβρίου του 2012 ξεκίνησε να εκπέμπει το υψηλής ευκρίνειας κανάλι του BBC One Βόρεια Ιρλανδία, το οποίο εκπέμπει στην επίγεια ψηφιακή τηλεόραση της Βόρειας Ιρλανδίας.
Α΄ κατηγορία ποδοσφαίρου ανδρών Κύπρου 2014-15

Η Α΄ κατηγορία ποδοσφαίρου ανδρών Κύπρου 2014-15 ήταν η 76η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 24η φορά στην ιστορία του.
Γιαν Λασυέρ

Ο Γιαν Λασυέρ, γεννημένος στις 5 Αυγούστου 1972 στο Σαμπινί-συρ-Μαρν (Βαλ-ντε-Μαρν), είναι Γάλλος ποδοσφαιριστής και μετέπειτα προπονητής. Τελευταία ομάδα στην οποία εργάστηκε ήταν η ΟΣ Ορλεάν.

Μετά τα ξεκινήματά του από την ΟΣ Κρετέιγ, πήρε μεταγραφή για την ΑΖ Οσέρ με την οποία και αναδείχτηκε πρωταθλητής Γαλλίας το 1996 και νικητής του Κυπέλλου Γαλλίας το 2003 και το 2005. Αγωνίστηκε επίσης στις ΛΜ Σατορού, Παρί ΣΖ, ΣΚ Μπαστιά και ΕΣ Τρουά ΑΚ, προτού ολοκληρώσει την καριέρα του αγωνιζόμενος με την ΟΣ Ορλεάν.

Διετέλεσε από το 2009 ως το 2012 προπονητής της ΟΣ Ορλεάν. Είναι ο μεγαλύτερος αδερφός του Ζυλιάν Λασυέρ.
Γκαστόν Μπράουν

Ο Γκαστόν Μπράουν (Gaston Alfonso Browne, 9 Φεβρουαρίου 1967-) είναι πολιτικός από την Αντίγκουα και Μπαρμπούντα και πρωθυπουργός της νησιωτικής χώρας από τον Ιούνιο του 2014. Ανήκει στο Εργατικό Κόμμα Αντίγκουα. Είναι ο νεότερος πρωθυπουργός στην ιστορία της χώρας. Προτού ασχοληθεί με την πολιτική, ήταν τραπεζίτης.
BBC One Ουαλία

Το BBC One Ουαλία είναι τηλεοπτικός σταθμός που ανήκει στο BBC Ουαλίας. Ο σταθμός ανήκει στο δίκτυο του BBC One, το οποίο εκπέμπει από το BBC. Το κανάλι εκπέμπει από το Ραδιομέγαρο του BBC Ουαλίας στο Κάρντιφ.

Το κανάλι εκπέμπει από τις 6:00 μέχρι τις 1:00. Από τις 1:00 μέχρι τις 6:00, δηλαδή τις ώρες του το κανάλι δεν εκπέμπει πρόγραμμα, συνδέεται με το τηλεοπτικό κανάλι BBC One.

Στις 29 Ιανουαρίου 2013 ξεκίνησε να εκπέμπει το υψηλής ευκρίνειας κανάλι του BBC One Ουαλία, το οποίο εκπέμπει στην επίγεια ψηφιακή τηλεόραση της Ουαλίας αλλά και από δορυφόρο.
Κόλμαρ Φράιχερ φον ντερ Γκολτς

Ο Κόλμαρ Φράιχερ φον ντερ Γκολτς (με πλήρες όνομα Wilhelm Leopold Colmar Freiherr von der Goltz) (1843 - 1916), ήταν Πρώσος στρατάρχης και συγγραφέας που είχε λάβει μέρος στον αυστρο-πρωσικό πόλεμο, τον γαλλο-πρωσικό πόλεμο και ακολούθως ως αναδιοργανωτής του οθωμανικού στρατού στον ελληνοτουρκικό πόλεμο του 1897, γνωστός και ως Γκολτς Πασάς, όπου διεύθυνε την εναντίον της Ελλάδας εκστρατεία, λαμβάνοντας τον τίτλο του μεσίρη (στρατάρχη), καθώς και στον Α' Π.Π. ως γενικός διοικητής των οθωμανικών δυνάμεων στο μέτωπο της Βαγδάτης.
Αργυροτσικνιάς

Ο Αργυροτσικνιάς είναι κοσμοπολιτικό καλοβατικό πτηνό της οικογενείας των Ερωδιιδών, που απαντά και στον ελλαδικό χώρο. Η επιστημονική ονομασία του είδους είναι "Ardea alba" και περιλαμβάνει 4 υποείδη. 

Στην Ελλάδα απαντά το υποείδος "Ardea alba alba" Linnaeus, 1758. .
Στέφαν ντε Φράι

Ο Στέφαν ντε Φράι (ολλανδικά: Stefan de Vrij, γνωστός και ως "Στέφαν ντε Βράι") είναι Ολλανδός ποδοσφαιριστής, γεννημένος στις 5 Φεβρουαρίου 1992 στο χωριό Άουντερεκ αν ντεν Έισεν στην επαρχία της Νότιας Ολλανδίας. Αγωνίζεται από το 2018 στη Ίντερ, ενώ είναι και ποδοσφαιριστής της Εθνικής Ολλανδίας .
Μικαέλ Λαντρό

Ο Μικαέλ Λαντρό, γεννημένος στις 14 Μαΐου 1979 στο Μασεκούλ (Λουάρ-Ατλαντίκ, Γαλλία), είναι διεθνής Γάλλος ποδοσφαιριστής ο οποίος αγωνίζεται στην θέση του τερματοφύλακα.

Προερχόμενος από τα τμήματα υποδομών της ΦΚ Ναντ, κατέκτησε με την τελευταία το Πρωτάθλημα Γαλλίας το 2001 και το Κύπελλο Γαλλίας το 1999 και το 2000. Στη συνέχεια πήρε μεταγραφή για την Παρί ΣΖ, προτού μετακομίσει στην Λιλ με την οποία πραγματοποίησε το νταμπλ Πρωτάθλημα-Κύπελλο Γαλλίας το 2011. Τον Δεκέμβριο του 2012, έλυσε το συμβόλαιό του με τον σύλλογο της Λιλ και υπέγραψε στην ΣΚ Μπαστιά. Κατέχει, από τις 4 Δεκεμβρίου 2013, το ρεκόρ συμμετοχών στην Λιγκ 1, το οποίο κατείχε μέχρι πρότινος ο Ζαν-Λυκ Ετορί.

Έχοντας συνολικά 11 διεθνείς συμμετοχές με την Εθνική Γαλλίας, ήταν φιναλίστ του Παγκοσμίου Κυπέλλου το 2006, ενώ κατέκτησε δύο φορές το Κύπελλο Συνομοσπονδιών το 2001 και το 2003.
Μάχη του ποταμού Άρτζες

Η Μάχη του ποταμού Άρτζες ήταν πολεμικό επεισόδιο στα πλαίσια της ρουμανικής εκστρατείας του Πρώτου Παγκοσμίου Πολέμου που έλαβε χώρα στις 1 Δεκεμβρίου 1916 στη γραμμή του ποταμού Άρτζες μεταξύ των ρουμανικών και των γερμανικών δυνάμεων.
Μάχη του Βουκουρεστίου

Η Μάχη του Βουκουρεστίου (γνωστή και ως "Αμυντική Επιχείρηση Άρτζες-Νεάζλοβ") ήταν μια σημαντική μάχη στα πλαίσια της ρουμανικής εκστρατείας του Πρώτου Παγκοσμίου Πολέμου και έληξε με την κατάληψη του Βουκουρεστίου από τις Κεντρικές Δυνάμεις. Η κατάληψη του Βουκουρεστίου ανάγκασε την κυβέρνηση της Ρουμανίας να μεταφέρει την πρωτεύουσα στο Ιάσιο, ενώ τα απομεινάρια του ρουμανικού στρατού υποχώρησαν στη Μολδαβία και υποστήριξαν την ρουμανική κυβέρνηση στο Ιάσιο. Ο μεγάλος αριθμός στρατευμάτων που έλαβε μέρος στη μάχη και η τεράστια έκταση των επιχειρήσεων καθιστά τη μάχη του Βουκουρεστίου ως μια από τις πιο πολύπλοκες μάχες που έλαβαν χώρα στη Ρουμανία κατά τη διάρκεια του Πρώτου Παγκοσμίου Πολέμου.

Το Βουκουρέστι απελευθερώθηκε μετά την παράδοση των Κεντρικών Δυνάμεων το 1918.
Ζοάο Πεσόα

Το Ζοάο Πεσόα ή Ζοάο Πεσσόα (πορτογαλικά: "João Pessoa", προφορά: [ʒuˈɐ̃w peˈsoɐ]) είναι η πρωτεύουσα της βραζιλιάνικης πολιτείας Παραΐμπα, στην βορειοανατολική Βραζιλία. Σύμφωνα με υπολογισμούς του 2013, η Ζοάο Πεσόα έχει 769.604 κατοίκους και είναι η 23η πολυπληθέστερη πόλη στη χώρα. Η πόλη αναφέρεται ως η ανατολικότερη πόλη της ηπειρωτικής Αμερικής, με γεωγραφικό μήκος στο Πόντα ντος Σεΐσας 34°47′35″ Δ. Βρίσκεται 125 χιλιόμετρα βόρεια του Ρεσίφε και 180 χιλιόμετρα νότια του Νατάλ.
Αύγουστος Ντε Μόργκαν

Ο Αύγουστος Ντε Μόργκαν (Αγγλ.:Augustus De Morgan, 27 Ιουνίου 1806 - 18 Μαρτίου 1871) ήταν Βρετανός μαθηματικός και επιστήμονας της λογικής.
Τιβέριος Σεμπρόνιος Γράκχος

Ο Τιβέριος Σεμπρόνιος Γράκχος (λατινική γλώσσα: , 163 π.Χ. - 133 π.Χ.) ήταν πραίτορας και ύπατος της Αρχαίας Ρώμης. Ήταν αδελφός του Γάιου Σεμπρόνιου Γράκχου. Προέβηκε σε μεταρρυθμίσεις της αγροτικής νομοθεσίας, με τις οποίες μεταφερόταν ο πλούτος από τους πλούσιους, τους πατρίκιους και άλλους, στους φτωχούς, προκαλώντας πολιτικές αναταραχές στη Ρωμαϊκή Δημοκρατία. Οι μεταρρυθμίσεις αυτές απειλούσαν τους πλούσιους γαιοκτήμονες στην Ιταλία. Δολοφονήθηκε, μαζί με πολλούς από τους υποστηρικτές του, από τα μέλη της Ρωμαϊκής Συγκλήτου και τους υποστηρικτές της συντηρητικής παράταξης Optimate.
Αιλουρίδες

Οι Αιλουρίδες είναι η βιολογική οικογένεια των γατών· κάθε μέλος της οικογένειας ονομάζεται αιλουρίδας. Αποτελούν οικογένεια αιλουροειδών Σαρκοφάγων. Το πιο οικείο είδος της οικογένειας είναι η κατοικίδια γάτα, η οποία για πρώτη φορά συνδέθηκε με τον άνθρωπο πριν από περίπου 10.000 χρόνια, αλλά η οικογένεια περιλαμβάνει και όλες τις άγριες "γάτες", συμπεριλαμβανομένων των μεγάλων γατών.

Οι σωζόμενες Αιλουρίδες ανήκουν σε μία από τις δύο υποοικογένειες: Πανθηρίνες (μεγάλοι αιλουρίδες· περιλαμβάνονται οι τίγρεις, τα λιοντάρια, οι ιαγουάροι και οι λεοπαρδάλεις), και Αιλουρίνες (μικροί αιλουρίδες· περιλαμβάνονται τα πούμα, οι γατοπάρδοι, οι λύγκες, οι οσελότοι και οι γάτες).

Οι πρώτοι Αιλουρίδες εμφανίστηκαν κατά το Ολιγόκαινο, περίπου 25 εκατομμύρια χρόνια πριν. Στους προϊστορικούς χρόνους, μία τρίτη υποοικογένεια, οι Μαχαιροδοντίνες, περιελάμβαναν τους "μαχαιρόδοντες", όπως ο γνωστός "Σμιλόδους". Άλλα εκ πρώτης όψεως γατόμορφα θηλαστικά, όπως ο "Θυλακόσμιλος" ή οι Νιμραβίδες δεν συμπεριλαμβάνονται στους Αιλουρίδες, καθώς θεωρείται ότι εμφανίζουν μόνο επιφανειακές ομοιότητες.

Οι αιλουρίδες είναι τα αυστηρότερα σαρκοφάγα των 13 χερσαίων οικογενειών που ανήκουν στην τάξη των Σαρκοφάγων, αν και οι τρεις οικογένειες των θαλάσσιων θηλαστικών, που συνιστούν την υπεροικογένεια Πτερυγιόποδα είναι όσο σαρκοβόροι είναι και οι αιλουρίδες. Οι αιλουρίδες μερικές φορές αναφέρονται ως υπερσαρκοφάγα λόγω της πολύ υψηλότερης αναλογίας πρωτεΐνης που χρειάζονται στη διατροφή τους, πολύ υψηλότερη από τα περισσότερα άλλα θηλαστικά.
Ατμοσφαιρικό μεθάνιο

thumb|right|Συγκεντρώσεις μεθανίου 1987-2011.
Επίπεδα συγκεντρώσεων μεθανίου (πράσινη καμπύλη) για 420.000 έτη. Τα δεδομένα προήλθαν από την επεξεργασία «πυρήνων πάγου» από τη [[Βάση Βοστόκ (Ανταρκτική)|Βάση Βοστόκ]] της [[Ανταρκτική]]ς. Η περίοδος του παρόντος βρίσκεται στα αριστερά του γραφήματος.

Ατμοσφαιρικό μεθάνιο (αγγλικά "atmospheric methane") είναι το μεθάνιο που βρίσκεται στην ατμόσφαιρα της Γης. Το επίπεδο συγκέντρωσης του μεθανίου στην ατμόσφαιρα του πλανήτη μας έχουν ενδιαφέρον γιατί το μεθάνιο έχει σημαντική επίπτωση στην κλιματική αλλαγή, ως ένα από τα σημαντικότερα αέρια θερμοκηπίου στη Γη. Το δυναμικό παγκόσμιας θέρμανσης των 100 ετών του μεθανίου είναι 29, δηλαδή σε μια χρονική περίοδο 100 ετών το μεθάνιο παγιδεύει 29 φορές περισσότερη θερμότητα ανά μονάδα μάζας σε σύγκριση με το διοξείδιο του άνθρακα (CO2). Τα επίπεδα μέσης παγκόσμιας συγκέντρωσης του μεθανίου από 722 ppb που ήταν κατά τη προβιομηχανική εποχή αυξήθηκαν σε 1800 ppb το 2011, που είναι η υψηλότερη τιμή συγκέντρωσης μεθανίου στην ατμόσφαιρα της Γης εδώ και τουλάχιστον 800.000 χρόνια. Η μέση συγκέντρωση του μεθανίου στην ατμόσφαιρα της Γης είναι υψηλότερη στο Βόρειο Ημισφαίριο γιατί εκεί βρίσκονται οι περισσότερες πηγές έκλυσης μεθανίου (φυσικές και ανθρωπογενείς), αφού αυτό το ημισφαίριο της Γης περιέχει μεγαλύτερο ποσοστό ξηράς. Η μέση συγκέντρωση του μεθανίου στην ατμόσφαιρα της Γης μεταβάλλεται κατά τη διάρκεια του έτους, με ελάχιστη τιμή κατά το τέλος του Καλοκαιριού, λόγω της αυξημένης φωτοχημικής καταστροφής του μεθανίου κατά τη διάρκεια αυτής της εποχής, που συνδυάζει αυξημένη ηλιακή ακτινοβολία και υγρασία.

Νωρίς στην ιστορία του πλανήτη μας, πριν περίπου 3,5 δισεκατομμύρια χρόνια, η μέση συγκέντρωση του μεθανίου στην ατμόσφαιρα ήταν περίπου κατά 1.000 φορές μεγαλύτερη από τη σημερινή. Το μεθάνιο αυτό προερχόταν από την αυξημένη (τότε) ηφαιστεική δραστηριότητα του πλανήτη. Κατά τη διάρκεια αυτής της περιόδου, εμφανίστηκαν οι πρώιμες μορφές ζωής στη Γη. Αρχικά, αρχαία βακτήρια πρόσθεσαν και άλλο μεθάνιο στην ατμόσφαιρα, μετατρέποντας διοξείδιο του άνθρακα και υδρογόνο (που επίσης περιείχε η τότε ατμόσφαιρα) σε μεθάνιο και νερό. Το οξυγόνο έγινε κύριο συστατικό της ατμόσφαιρας της Γης αρκετά αργότερα από το αναφερόμενο χρονικό σημείο, δηλαδή αφού εμφανίστηκαν και εξελίχθηκαν φωτοσυνθετικοί οργανισμοί στη Γη. Χωρίς την παρουσία οξυγόνου, το μεθάνιο μπορούσε να μείνει άθικτο για μεγαλύτερα χρονικά διαστήματα στην ατμόσφαιρα, σε σύγκριση με τον παρόντα χρόνο.

Το μεθάνιο σχηματίστηκε κοντά στην επιφάνεια, και μεταφέρθηκε ως τη στρατόσφαιρα με ανερχόμενα ρεύματα αέρα στις τροπικές περιοχές. Η ανεξέλεγκτη αύξηση της συγκέντρωσης του μεθανίου στην ατμόσφαιρα του πλανήτη μας τείνει να περιοριστεί με φυσικούς μηχανισμούς, αλλά η αλόγιστη ανθρωπογενής παρέμβαση έχει αναστατώσει τους μηχανισμούς αυτούς. Το μεθάνιο στην ατμόσφαιρα της Γης αντιδρά με το οξυγόνο και ελεύθερες ρίζες υδροξυλίου, που σχηματίζονται από οξυγόνο μονής κατάστασης και υδρατμούς.
BBC Two Βόρεια Ιρλανδία

Το BBC Two Βόρεια Ιρλανδία είναι ψηφιακός τηλεοπτικός σταθμός του BBC Northern Ireland και εκπέμπει στη Βόρεια Ιρλανδία.

Μέχρι τις 28 Οκτωβρίου του 2006 το κανάλι εξέπεμπε και στην αναλογική αλλά και στη ψηφιακή τηλεόραση. Το κανάλι στη ψηφιακή τηλεόραση, από τις 18:00 μέχρι και τα μεσάνυχτα, έκλεινε, επειδή μοιράζονταν τη συχνότητα με το τηλεοπτικό κανάλι BBC Choice Βόρεια Ιρλανδία, το οποίο πλέον έχει κλείσει. Τώρα το BBC Two Βόρεια Ιρλανδία εκπέμπει 24 ώρες το 24ωρο.
Δεύτερη μάχη του Κομπάντιν

Η Δεύτερη μάχη του Κομπάντιν ήταν πολεμικό επεισόδιο που έλαβε χώρα στις 19-25 Οκτωβρίου 1916 μεταξύ της 3ης Βουλγαρικής Στρατιάς και της Ρωσορουμανικής Στρατιάς της Δοβρουτσάς. Η μάχη έληξε με νίκη των Κεντρικών Δυνάμεων και την κατάληψη του στρατηγικής σημασίας λιμανιού της Κωνστάντζας και του σιδηρόδρομου Κωνστάντζα-Τσερναβόντα.
Καρλ Γκούσταφ Έμιλ Μάνερχαϊμ

Ο βαρόνος Καρλ Γκούσταφ Έμιλ Μάνερχαϊμ ("Carl Gustaf Emil Mannerheim", Άσκαϊνεν, 4 Ιουνίου 1867 – Λωζάνη, Ελβετία, 27 Ιανουαρίου 1951) ήταν Φινλανδός στρατάρχης και πολιτικός.

Αντιβασιλέας της Φινλανδίας το 1918, ήταν ανώτατος στρατιωτικός διοικητής των φινλανδικών δυνάμεων στο τέλος του Α΄ Παγκοσμίου Πολέμου, θέση την οποία και διατήρησε κατά τη διάρκεια του Β΄ Παγκοσμίου Πολέμου. Τέλος, διετέλεσε Πρόεδρος της Φινλανδίας το διάστημα μεταξύ του 1944 και του 1946.

Σε δημοσκόπηση που έγινε 53 χρόνια μετά τον θάνατό του, ο Μάνερχαϊμ ψηφίστηκε ως ο μεγαλύτερος Φινλανδός στα χρονικά της χώρας.
Επίσης, αναφέρεται από πολλούς ως ο "πατέρας της σύγχρονης Φινλανδίας".
Τερεζίνα

Η Τερεζίνα ("Teresina") είναι πρωτεύουσα και μεγαλύτερη πόλη της πολιτείας Πιαουί, στη βορειοανατολική Βραζιλία. Σύμφωνα με υπολογισμούς του 2013, η Τερεζίνα έχει 836.474 κατοίκους και είναι η 19η πολυπληθέστερη πόλη στη χώρα. Μαζί με το Τίμον στο Μαρανιάο σχηματίζουν ένα πολεοδομικό συγκρότημα με σχεδόν ένα εκατομμύριο κατοίκους. Ανάμεσα στην Τερεζίνα και το Τίμον ρέει ο ποταμός Παρναΐμπα, ένας από τους μεγαλύτερους της περιοχής, ενώ κοντά στην Τερεζίνα είναι και ο Ρίο Πότι. Σε αντίθεση της υπόλοιπες πρωτεύουσες πολιτειών της βορειοανατολικής Βραζιλίας που είναι παραθαλάσσιες, η Τερεζίνα βρίσκεται στην ενδοχώρα, 354 χιλιόμετρα από το λιμάνι Παρναΐμπα στις εκβολές του ποταμού.
Μάχη του Καϊμακτσαλάν

Η Μάχη του Καϊμακτσαλάν ήταν πολεμικό επεισόδιο εντός Ελληνικού εδάφους, στα πλαίσια του Μακεδονικού Μετώπου του Πρώτου Παγκοσμίου Πολέμου μεταξύ των βουλγαρικών και των σερβικών δυνάμεων.

Η μάχη έλαβε χώρα από τις 12 μέχρι τις 30 Σεπτεμβρίου 1916, όταν ο σερβικός στρατός προσπάθησε να καταλάβει την κορυφή του Προφήτη Ηλία ενώ ανάγκασε τους Βούλγαρους να υποχωρήσουν στο Μορίχοβο, όπου σχημάτισαν νέες αμυντικές γραμμές. Την περίοδο 26-30 Σεπτεμβρίου, η κορυφή του Προφήτη Ηλία άλλαξε πολλές φορές χέρια μέχρι να την καταλάβουν οριστικά οι Σέρβοι στις 30 Σεπτεμβρίου.

Η μάχη έληξε με σοβαρές απώλειες και για τις δύο πλευρές. Οι Σέρβοι έχασαν περίπου 10.000 στρατιώτες μέχρι τις 23 Σεπτεμβρίου. Οι βουλγαρικές μονάδες έχασαν 90 άνδρες κατά μέσο όρο και ένα σύνταγμα έχασε κατά μέσο όρο 73 αξιωματικούς και 3.000 άνδρες.

Από την άποψη της στρατηγικής, η μάχη δεν ήταν μεγάλη επιτυχία για τους Συμμάχους εξαιτίας του επικείμενου χειμώνα που καθιστούσε περαιτέρω στρατιωτικές επιχειρήσεις σχεδόν αδύνατες.

Σήμερα, στην κορυφή του Προφήτη Ηλία, εντός της Ελληνικής επικράτειας, κοντά στα σύνορα Ελλάδας - Βόρειας Μακεδονίας, υπάρχει μια μικρή εκκλησία όπου βρίσκονται τα κρανία των νεκρών Σέρβων στρατιωτών - η εκκλησία αυτή θεωρείται πολιτιστικός χώρος και είναι τουριστικό αξιοθέατο.
Μπλε Δωμάτιο

Το Μπλε Δωμάτιο (γαλλικά: La Chambre Bleue) είναι πίνακας που φιλοτεχνήθηκε από τον Πάμπλο Πικάσο το 1901 κατά τη διάρκεια της μπλε περιόδου. Το έργο απεικονίζει μια γυναίκα που πλένεται στο στούντιο του Ισπανού ζωγράφου. Τα έργα αυτής της περιόδου χαρακτηρίζονται από τις μπλε και μπλε-πράσινες αποχρώσεις και συμβολίζουν μία συναισθηματικά φορτισμένη περίοδο της ζωής του. Το έργο "Μπλε Δωμάτιο" ανήκει στην συλλογή του μουσείου The Collection Phillips της Ουάσιγκτον από το 1927.

Το 2014 οι εμπειρογνώμονες και οι συντηρητές του μουσείου, με την χρήση της τεχνολογίας υπέρυθρων ακτίνων, ανακάλυψαν ότι κάτω από την επιφάνεια του πίνακα βρίσκεται ένα άλλο έργο του Πικάσο. Οι συντηρητές του μουσείου υποψιάζονταν από το 1954 πως μπορεί να υπάρχει ένας άλλος πίνακας κάτω από την επιφάνειά του, γιατί οι πινελιές δεν ταίριαζαν με τη σύνθεση του έργου. Το επιβεβαίωσαν την δεκαετία του 1990, όταν με την χρήση ακτίνων Χ ανακάλυψαν κρυμμένη κάτω από τον κύριο πίνακα μια ασαφή εικόνα.

Το έργο αποτέλεσε αντικείμενο έρευνας από το 2008 για τους ειδικούς από το μουσείο The Phillips Collection, την Εθνική Γκαλερί Τέχνης, το Πανεπιστήμιο Cornell και το Μουσείο Winterthur. Από την τεχνική του ανάλυση προέκυψε πως ο πίνακας ζωγραφίστηκε πιθανότατα λίγο πριν το "Μπλε Δωμάτιο".
μικρογραφία|300px|Το έργο που αποκαλύφθηκε κάτω από τον πίνακα "Μπλε Δωμάτιο"
Στον πίνακα που αποκαλύφθηκε απεικονίζεται ενός γενειοφόρος άνδρας με παπιγιόν που στηρίζει το πρόσωπο του στο χέρι του και στα δάχτυλα του φέρει τρία δαχτυλίδια.

Σύμφωνα με την επιμελήτρια Susan Behrends Frank, ο Πικάσο είχε την ανάγκη της άμεσης υλοποίησης των εικαστικών ιδεών του. Συχνά χρησιμοποιούσε χαρτόνια αφού δεν μπορούσε να αντέξει οικονομικά την αγορά νέων καμβάδων κάθε φορά που είχε μία έμπνευση.

Ωστόσο δεν είναι η πρώτη φορά που μια κρυφή εικόνα αποκαλύπτεται κάτω από ένα έργο τέχνης του Πικάσο. Μια τεχνική ανάλυση του πίνακα "La Vie" που βρίσκεται στο Cleveland Museum of Art και ανήκει κι αυτός στην μπλε περίοδο αποκαλύπτει πως κάτω από τον βασικό πίνακα βρίσκεται η εικόνα ενός άνδρα με μουστάκι.
Κάμπο Γκράντε

thumb|250px|Άποψη της πόλης
Το Κάμπο Γκράντε (πορτογαλικά: "Campo Grande", προφορά: [ˈkɐ̃pu ˈɡɾɐ̃dʒi]) είναι πρωτεύουσα και μεγαλύτερη πόλη της βραζιλιάνικης πολιτείας Μάτου Γκρόσου ντου Σουλ. Σύμφωνα με υπολογισμούς του 2013, έχει 832.350 κατοίκους. Ο δήμος έχει έκταση 8.096,051 τετραγωνικά χιλιόμετρα. Βρίσκεται σε υψόμετρο 540 μέτρων. Η πόλη βρίσκεται στο σημείο όπου διασταυρώνονται οι δρόμοι από τις μεγάλες αγροτικές εκτάσεις στην ενδοχώρα με το Σάο Πάολο. Ιδρύθηκε το 1877 ως μικρό χωριό και στη συνέχεια λόγω της ευνοϊκής θέσης της αναπτύχθηκε πολύ γρήγορα. Αναγνωρίστηκε ως δήμος το 1899. Μετά το διαχωρισμό της πολιτείας Μάτο Γκρόσο το 1977, το Κάμπο Γκράντε έγινε πρωτεύουσα της νέας πολιτείας Μάτο Γκρόσο ντου Σουρ, που καταλαμβάνει το νότιο τμήμα της αρχικής πολιτείας.
Creedence Clearwater Revival

Οι Creedence Clearwater Revival (γνωστοί και ως CCR) ήταν αμερικάνικο ροκ συγκρότημα, το οποίο δημιουργήθηκε το 1967 στο Ελ Τσερίτο της Καλιφόρνια και μετά από επτά βραβευμένους δίσκους, διαλύθηκε το 1972.
Ίβιτσα Όλιτς

Ο Ίβιτσα Όλιτς (κροατικά:Ivica Olić) (14 Σεπτεμβρίου 1979, Νταβόρ) είναι ένας Κροάτης ποδοσφαιριστής που αγωνίζεται στην 2η κατηγορια της Γερμανίας για τη 1860 Μόναχο. Παίζει συνήθως στο κέντρο της επίθεσης αλλά μπορεί να παίξει και στο άκρο της.
Αρχαιολογικό Μουσείο Άστρους

Το Αρχαιολογικό Μουσείο Άστρους, είναι αρχαιολογικό μουσείο που βρίσκεται στο Άστρος Αρκαδίας.
Νέα Εστία

Η Νέα Εστία είναι ελληνικό λογοτεχνικό περιοδικό που κυκλοφορεί από το 1927. Ιδρύθηκε από τον Kωνσταντίνο Σαραντόπουλο με διευθυντή τον λογοτέχνη και δημοσιογράφο Γρηγόριο Ξενόπουλο και είναι το μακροβιότερο λογοτεχνικό περιοδικό της Ελλάδας. Διευθυντής του από το 2012 είναι ο συγγραφέας και καθηγητής πανεπιστημίου Νίκος Ε. Καραπιδάκης και εκδότης η εταιρεία Βιβλιοπωλείο της Εστίας, Ι. Δ. Κολλάρου & Σία, την οποία διοικεί η ιδιοκτήτριά της, συγγραφέας Εύα Καραϊτίδη από το 1998.
Κοκκινοκαλιακούδα

Η Κοκκινοκαλιακούδα είναι πτηνό της οικογενείας των Κορακιδών, που απαντά κυρίως στην κεντρική Ασία, αλλά και σε απομονωμένους πληθυσμούς σε μέρη της Ευρώπης (και στον ελλαδικό χώρο) και της βόρειας Αφρικής. Η επιστημονική ονομασία του είδους είναι "Pyrrhocorax pyrrhocorax" και περιλαμβάνει 8 υποείδη.

Στην Ελλάδα απαντά το υποείδος "Pyrrhocorax pyrrhocorax docilis" (S. G. Gmelin, 1774).

Είναι είδος προσαρμοσμένο να ζει σε μεγάλα υψόμετρα, μικρότερα πάντως από εκείνα της συγγενικής κιτρινοκαλιακούδας.
Μουσά Σισοκό

Ο Μουσά Σισοκό, γεννημένος στις 16 Αυγούστου 1989 στο Μπλαν-Μενίλ, είναι διεθνής Γάλλος ποδοσφαιριστής ο οποίος αγωνίζεται ως μέσος για λογαριασμό της Τότεναμ.
Κρατικός Αερολιμένας Κυθήρων «Αλέξανδρος Αριστοτέλους Ωνάσης»

Ο Κρατικός Αερολιμένας Κυθήρων «Αλέξανδρος Αριστοτέλους Ωνάσης» (συντομογραφίες: IATA: KIT, ICAO: LGKC, ΥΠΑ: ΚΑΚΘΩ). Πήρε το όνομα του Αλέξανδρου Ωνάση, του γιου του εφοπλιστή Αριστοτέλη Ωνάση Απέχει 23 χιλιόμετρα από το κέντρο της πόλης, ενώ δεν υπάρχει κάποιου είδους τακτική συγκοινωνία με αυτή, παρά μόνο τα ταξί.